મે અને એપ્રિલમાં ડીઝલ અને પેટ્રોલના વેચાણમાં 7.6 ટકાનો વધારો થયો. તે ગત વર્ષે આ મહિનામાં વેચાણ થયું હતું તેનાથી 2 ટકા વધુ છે. આ વર્ષે દર મહિને લગભગ 23 લાખ ટન પેટ્રોલનું વેચાણ થાય છે. તે 2017ના આંકડાથી 7 ટકા વધુ છે. 2018માં ડીઝલના વેચાણના આંકડા ગત વર્ષથી બેગણા પણ થઈ શકે છે. જાણકારોનું માનવું છે કે, સારા ચોમાસાને કારણે ખેતી કામો અને સરકારના મોટા માળખાકીય ખર્ચના ટાર્ગેટને કારણે ઈંધણનો વપરાશ વધવાની શક્યતા છે. દેશની અડધાથી વધુ વસ્તી ખેતી પર નિર્ભર છે, જે ડીઝલનો વધુ ઉપયોગ કરે છે.